《读汉书五章 其四》
清代·姚燮

避谤图苟安，讵云知体要？竭尔灌婴谋，难弭过山盗。

天门云九重，守之赤文豹。蒯生虽善言，无由沥血告。

金钱费流输，庐山壑如窖。六军霸上来，尽为儿戏噪。

应变在慎权，鉴远不资耄。张掖惟弱兵，犁污尚难傲。

孝武天亶才，诏令见能到。是以元封初，师詟朔方暴。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。